riya-chakraborty-wanted-to-prove-sushant-singh-rajput-crazy-threatened-to-leak-medical-report-skd- News18 Assam\nসুশান্তক পাগল প্ৰমাণ কৰিবলৈ মেডিকেল ৰিপ'ৰ্ট ফাদিলৰ ভয় দেখুৱাইছিল ৰিয়াই! এইবাৰ পোহৰলৈ আহিবনে মৃত্যুৰ কাৰণ?\nপোহৰলৈ আহিবনে সুশান্তৰ মৃত্যুৰ প্ৰকৃত কাৰণ? ভেদ হ'বনে মৃত্যুৰ ৰহস্য? এইবাৰ মুখ খুলি এটাৰ পিছত আনটো বিস্ফোৰক অভিযোগ কৰিছে সুশান্তৰ পিতৃয়ে। সুশান্তৰ প্ৰেমিকা ৰিয়াৰ বিৰুদ্ধে একাধিক অভিযোগ কৰিছে কেকে সিঙে।\nNews18 Assam । News18 Assam । July 29, 2020, 12:09 PM IST\n২০১৯লৈ সুশান্তৰ কোনো মানসিক সমস্যা নাছিল। তাৰ পিছত পৰিয়ালৰ সৈতে তেনেকুৱাকৈ যোগাযোগ নাছিল। সুশান্তৰ কেৰিয়াৰ শেষ কৰি পেলাব বিচাৰিছিল ৰিয়াই, আনকি ৰিয়াই সুশান্তক জনচক্ষুৰ আগত পাগল প্ৰমাণ কৰিবলৈ মেডিকেল ৰিপ'ৰ্ট ফাদিল কৰাৰ ভয় দেখুৱাইছিল! সুশান্তৰ মৃত্যুক লৈ অভিযোগ দাখিল কৰি এই তথ্যসমূহ তুলি ধৰিছে সুশান্তৰ পিতৃয়ে।\nসুশান্তৰ পিতৃয়ে কয় যে সুশান্তই ছবি জগত এৰিবলৈ বিচাৰিছিল। কেৰালাত গৈ অৰ্গেনিক ফাৰ্মিং কৰিব বুলি ভাবিছিল। এজন বন্ধুও এইক্ষেত্ৰত ৰাজি আছিল। কিন্তু বাধা দিছিল ৰিয়াই। মুম্বাই এৰিলেই সুশান্তৰ মানসিক চিকিৎসাৰ ৰিপ'ৰ্ট মিডিয়াৰ আগত প্ৰকাশ কৰিব বুলি কৈছিল ৰিয়াই। এই কথাত অসম্ভৱ চাপ পৰিছিল সুশান্তৰ মনত।\nইতিমধ্যে পিতৃয়ে সুশান্তৰ প্ৰেমিকা ৰিয়াৰ বিৰুদ্ধে লিখিত অভিযোগ দাখিল কৰিছে। আৰক্ষীক মৌখিকভাৱেও সেই কথা জনাইছে। কাৰণ তেওঁৰ মতে, তেওঁ মুম্বাই আৰক্ষীৰ তদন্তৰ ওপৰত বিশ্বাস কৰিব পৰা নাই।\nৰিয়াই সুশান্তক পৰিয়ালৰ পৰা আঁতৰাই আনিছিল। সুশান্তৰ টকা যথেষ্ট খৰচ কৰাৰ লগতে সুশান্তক হাতৰ মুঠিত ৰাখিছিল। এই অভিযোগ সুশান্তৰ পিতৃৰ। ৰাজীৱ নগৰ থানাত পিতৃয়ে দাখিল কৰিছে অভিযোগ।\nৰিয়া চক্ৰৱৰ্তীৰ সৈতে সুশান্তৰ প্ৰেমক লৈ কোনো কথা জনা নাছিল সুশান্তৰ পৰিয়ালে। ৰিয়াক তেওঁলোকে কেতিয়াও দেখা নাছিল আৰু সুশান্তৰ মুখতো শুনা নাছিল। পূৰ্বে এই কথা জনাইছে সুশান্তৰ পৰিয়ালে।
